พึ่งเป็นประจำเดือนเมื่อวันที่24-29สิงหาคมแล้ววันนี้วันที่9กันยายนมีเลือดออกมาคล้ายประจำเดือนสีแดงสดไม่ค่อยมีกลิ่นมีอาการปวดท้องน้อยเป็นๆหายๆอยากทราบว่าแบบนี้เป็นปกติไหม(ก่อนหน้านี้ไม่ได้เป็นประจำเดือนมาแล้ว4-5เดือนและเคยเป็นซีสในรังไขตัดรังไขข้างขวาออกและฝังเข็มยาคุมกำเนิดแบบชนิด3ปี)
สวัสดีค่ะ หากกำลังฝังยาคุมกำเนิดอยู่ การที่ประจำเดือนไม่มานาน 4-5 เดือน แล้วมาในวันที่ 24-29 ส.ค. แล้วมาอีกในวันที่ 9 ก.ย. ถือเป็นลักษณะที่พบได้ในผู้ที่ฝังยาคุมกำเนิดค่ะ เพราะผลข้างเคียงของยาฝังคุมกำเนิดนั้น มักทำให้มีเลือดออกกะปริดกะปรอย หรือมีประจำเดือนมาบ่อย มานานกว่าปกติ หรืออาจทำให้ประจำเดือนขาดหายไปก็ได้ค่ะ ซึ่งไม่ได้อันตรายอะไรแต่หากไม่ได้ฝังยาคุมกำเนิดแล้ว หรือยาฝังหมดอายุไปแล้ว แล้วมีอาการขาดประจำเดือน 4-5 เดือน แล้วต่อมามีเลือดออกมา ก็ควรตรวจหาการตั้งครรภ์ดูด้วยค่ะ หากตรวจไม่พบ การที่มีเลือดออกผิดปกติดังกล่าว ก็จะเกิดจากสาเหตุต่างๆ เช่น การทำงานผลิตฮอร์โมนของรังไข่ผิดปกติ มีความผิดปกติที่มดลูก เช่น เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น หรือมีภาวะไทรอยด์ฮอร์โมนผิดปกติเป็นต้น ซึ่งในกรณีนี้ ก็ควรไปพบสูติ-นรีแพทย์เพื่อหาสาเหตุค่ะส่วนการเคยผ่าตัดเอารังไข่ข้างขวาออก ไม่ได้มีผลทำให้ประจำเดือนมาผิดปกติแต่อย่างใด